सानो खरमुजुर

सानो खरमुजुर (Sypheotides indicus) नेपाल लगायत दक्षिण एसियाका केही देशहरूमा पाइने खरमुजुरको एक प्रजाति हो । यसलाई अङ्ग्रेजीमा लेसर फ्लोरिक्यान (Lesser Florican) भनिन्छ ।

विबरण
सानो खरमुजुर सानो नापको, पातलो र लामो घाँटी भएको खरमुजुरको प्रजाति हो । बच्चा कोरल्ने समयका भालेको टाउकोका प्वाँखहरू दाविलोको टुप्पोका आकारको, टाउको, घाटी र तल्लोभाग कालो र माथिल्लो पिठ्युँ वारपार सेतो कठालो हुन्छ । नउडेको बेलामा सेतो पङ्खढकनीमा एउटा टाटो जस्तो देखिन्छ तर पखेटामा खरमजुरुको भन्दा कम सेतो हुन्छ । बच्चा कोरल्ने समय बाहिरको भाले पोथी जस्तै तर पङ्खछकनी भने सेतो भएको हुन्छ। यसको पोथी तथा अल्पवयस्क बलौटे वा गेरुमैला रङका हुन्छन् । सानो नाप र पातलो ढाँचा तथा घना चिन्हहरु भएका पङ्खढकनी र तेर्सा धर्सापुर्ण उडानपङ्खतिर भएको कैलो रङको खरमुजुरबाट छुट्याउन सकिन्छ ।
वितरण तथा वासस्थान
सानो खरमुजुर दक्षिण एसियाका देशहरू नेपाल भारत र पाकिस्तानमा मात्र पाइने गर्छ। यसको प्रजाति २५० मि. सम्मको उँचाइमा पाइने गर्छ। धेरै विरलै पाइनेर विशेष गरी गृष्म मौसममा अभिलेख गरिएको छ । सानो खरमुजुर तल्लो भुभागका सुख्खा घाँसेमैदान र खेतबारीमा बस्दछन्। यो चरा प्रजननको लागि सेप्टेम्बर देखि अक्टोबरसम्म नेपाल तथा उत्तरी भारत र अप्रिलदेखि मेसम्म दक्षिण भारतका केही भागहरूमा बसोबास गर्छन।

खाना
सानो खरमुजुरले गड्यौला, भ्यागुता, छेपारो तथा फट्यांग्रा, उड्ने कमिला र झुसिल्किरा जस्ता किराहरू खाने गर्छ। यसका साथै यसले बिउबिजन, कलिला बिरुवा तथा बेरिहरू पनि खाने गर्छ।

सन्दर्भ सामग्रीहरू

बाह्य कडीहरू

 फोटो तथा भिडियो
 आवाज, फोटो तथा भिडियो

श्रेणी:नेपालमा पाइने चराहरू
श्रेणी:मयूरहरू
श्रेणी:विकी लभ्स बर्ड्स परियोजना अन्तर्गत बनाइएका वा सुधार गरिएका लेखहरू